b'\n_START_ARTICLE_\nSarcoptiformes\n_START_SECTION_\nUtseende\n_START_PARAGRAPH_\nBittesm\xc3\xa5 til sm\xc3\xa5 (0,1-2 mm) edderkoppdyr. De har \xc3\xa5tte bein, kroppen er vanligvis ikke tydelig delt opp i forkropp og bakkropp. \xc3\x98yne mangler. Ellers framviser middene et enormt spenn i utseende. Gruppen Astigmata mangler et trak\xc3\xa9system (det er ikke n\xc3\xb8dvendig fordi dyrene er s\xc3\xa5 sm\xc3\xa5), mens Oribatida har vanligvis et enkelt trak\xc3\xa9system med \xc3\xa5pninger ved roten av f\xc3\xb8rste og tredje beinpar.\n_START_SECTION_\nLevevis\n_START_PARAGRAPH_\nGruppen viser et stort spenn i levem\xc3\xa5ter og omfatter nedbrytere, parasitter p\xc3\xa5 planter og dyr, soppetere og rovdyr.\n_START_SECTION_\nReproduksjon\n_START_PARAGRAPH_\nMiddene legger egg, ganske mange er parthenogenetiske. Utviklingen skjer gjennom et larvestadium med seks bein til et nymfestadium som har \xc3\xa5tte bein som de voksne.\n_START_SECTION_\nUtbredelse\n_START_PARAGRAPH_\nMedlemmer av denne gruppen finnes over alt der det forekommer liv p\xc3\xa5 landjorda. Noen arter lever ogs\xc3\xa5 i strandsonen i havet, men de finnes ikke i \xc3\xa5pne vannmasser.'